Ninpa

Ang ninpa (; ) ay isang diyosang menor de edad ng kalikasan sa sinaunang kuwentong bayan ng Gresya. Naiiba sa ibang mga diyosa ng Gresya, karaniwang itinuturing ang mga ninpa bilang pagpapakatao ng kalikasan; kadalasan silang nakaugnay sa isang tiyak na lugar, anyong-lupa, o puno, at karaniwang inilalarawan bilang mga dalaga. Dahil sa kanilang ugnayan sa mga bukal, madalas silang ituring na may kapangyarihang nakagagamot;Brill's New Pauly, s.v. Nymphs. kabilang pa sa mga banal na kapangyarihan ng mga ninpa ang panganghula at pagbabagong-anyo. Subalit, sa kabila ng kanilang pagka-diyos, hindi sila imortal.

Hinahati ang mga ninpa sa iba’t ibang malalawak na pangkat batay sa kanilang tirahan, gaya ng Meliyadas (mga ninpa ng punong abeto o presno), ang Driyadas (mga ninpa ng ensina o robles), ang Alseyadas (mga ninpa ng kakahuyan o siit), ang Nayadas (mga ninpa ng bukal), ang Nereydas (mga ninpa ng dagat), ang Oseanidas (mga ninpa ng karagatan), at ang Oreyadas (mga ninpa ng bundok). Mayroon ding ibang ninpa tulad ng Esperides (mga ninpa ng gabi), ang Hiyadas (mga ninpa ng o), at ang Pleyadis (mga kasama ni Artemisa).

Lumilitaw ang mga ninpa sa mga klasikong sining, panitikan, at mitolohiya. Madalas silang mga tagapagsilbi ng mga diyosa at karaniwan ding lumalabas sa mga mito na may temang pag-ibig, bilang mga mangingibig ng mga bayani at iba pang diyos. Kaakit-akit at malibog, bihira silang maging ganap na masupil, at madalas pang maging marahas sa kanilang ugnayang mortal. Simula sa Gitnang Panahon, minsan ding iniuugnay o napagkakamalan ang mga ninpa bilang mga engkanto (fairies).

 Mga sanggunian 

Mga talababa
 Brill's New Pauly: Encyclopaedia of the Ancient World. Antiquity, Volume 9, Mini – Obe, pinatnugot ni Hubert Cancik at Helmuth Schneider, Brill, 2006. . (sa Ingles)


Kategorya:Mga maalamat na Griyegong nilalang
Kategorya:Mga nimpa